דארן הייז

דארן סטנלי הייז (באנגלית: Darren Stanley Hayes; נולד ב-8 במאי 1972 בבריזביין, אוסטרליה) הוא זמר מלחין וכותב שירים אוסטרלי.

קריירה 
עיקר פרסומו נבע מהיותו חצי מהצמד סבג' גארדן (יחד עם דניאל ג'ונס), שבין שיריו המפורסמים ניתן למצוא את הסינגלים: "I Want You", "Truly Madly Deeply", "The Animal Song" ו-"To The Moon And Back". במהלך הקריירה שלו נמכרו במצטבר מעל 25 מיליון עותקים מאלבומיו ומאלבומי סבג' גארדן.

בשנת 2002, שנה לאחר פירוקה של סבג' גארדן, הוציא הייז את אלבום הסולו הראשון שלו, Spin, שזכה להצלחה רבה בייחוד בזכות הסינגל הראשון בו, Insatiable.

בשנת 2004 הוציא הייז את אלבום הסולו השני שלו, The Tension and The Spark. הסינגל הראשון מתוכו, Pop!ular, הגיע למקום הראשון במצעד הדאנס האמריקאי וזכה להצלחה נאה במצעדים נוספים ברחבי העולם.

ב-31 באוקטובר 2005, כתב הייז יחד עם המפיק המוזיקלי האמריקאי, רוברט קונלי , את הסינגל "So Beautiful".

ביולי 2006 הודיע הייז על נישואיו בטקס אזרחי בלונדון לריצ'רד, בן זוגו מזה שנתיים, ובכך הביא קץ לשמועות שנפוצו על העדפותיו המיניות.

בשנת 2007 הוציא הייז את אלבום הסולו השלישי שלו, אלבום כפול בשם This Delicate Thing We've Made.

במהלך שנת 2010 הודיע הייז על סיום הקלטת אלבומו הרביעי, האמור לצאת בשנת 2011.

קישורים חיצוניים

 

מלחינים אוסטרלים
זמרי פופ אוסטרלים
זמרים להט"בים אוסטרלים
פזמונאים להט"בים
אמני קולומביה רקורדס
אוסטרלים שנולדו ב-1972